Diari Oficial de la Generalitat Valenciana


Sumari del DOGV 5353, del 25-09-2006 (2006/10715)

Informació pública de l'alternativa tècnica del programa d'actuació integrada de la unitat d'execució T-1 del pla de reforma interior Torrequemada al municipi de Dénia (Alacant).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10758


Organisme emissor
:   Realia Business, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució T-1 del pla de reforma interior Torrequemada al municipi de Dénia (Alacant). [2006/M10941]  
Per la mercantil Realia, amb CIF B-97213102, amb domicili social a València, avinguda d'Aragó, número 30, s'han protocol·litzat els documents de l'alternativa tècnica del programa en la notaria de Secundí-Josep García-Cueco Mascaró, amb domicili a Dénia, carrer del Marqués de Camp, número 27. Així mateix, consta un exemplar de la documentació depositat en la Gerència Municipal d'Urbanisme de l'Ajuntament de Dénia siti a la ronda de les Muralles, número 42, per a la seua consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: document de planejament que regula l'ordenació detallada, projecte d'urbanització, projecte d'edificació d'interés municipal i avantprojecte de centre comercial.  
Es van publicar les bases generals reguladores dels procediments de programes d'actuació integrada per mitjà de la gestió indirecta de l'Ajuntament de Dénia, en el Butlletí Oficial de la Província d'Alacant número 138, de data 17 de juny de 2006, havent sigut aprovades les bases particulars que regiran en el concurs per a la selecció d'agent urbanitzador per gestió indirecta de la unitat d'execució T-1 del pla de reforma interior Torrequemada al municipi de Dénia, mitjançant Acord del Ple de data 23 de febrer de 2006 (correcció d'errors, per acord del mateix òrgan de data 25 de maig de 2006), publicades en el Diari Oficial de la Generalitat número 5.308, de data 21 de juliol de 2006, i remés l'anunci de concurs al Diario Oficial de la Unión Europea el dia 28 de juliol de 2006, en compliment del contingut de l'article 132.2 de la Llei Urbanística Valenciana.  
D'acord amb el que establix l'article 134 de la Llei 16/2005, Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de la data de publicació del present anunci en el Diari Oficial de la Generalitat, a efectes de la presentació d'al·legacions. Les dites al·legacions podran presentar-se indistintament en la notaria de referència en horari de 10.00 a 15.00 hores, o bé en la Gerència Municipal d'Urbanisme de l'Ajuntament de Dénia en horari administratiu obert al públic.   
I perquè tinga els efectes oportuns lliure el present edicte.   
València, 21 de setembre de 2006.. L'apoderat: Vicente Brotons Torres.